《杂述 其二》
清代·汪师韩

病喘不能寐，披衣常彻宵。静极翻百忧，好梦难可要。

远闻雁嗈嗈，近觉风萧萧。此时剑佩俦，因公集城壕。

月地一何洁，霜林一何高。疏慵以间废，知足愁渐消。

镫烬看窗纸，熹微欲诘朝。

作者简介：（1707—1774）浙江钱塘人，字韩门，又字抒怀，号上湖。雍正十一年进士。官编修、湖南学政。后主莲池书院讲席。少从方苞，得古文义法，中年以后一意穷经。有《观象居易传笺》、《诗学纂闻》、《上湖分类文编》、《理学权舆》等。